钦定古今图书集成/理学汇编/文学典/第149卷 > 《明会典》 > 《笺式》
## 钦定古今图书集成/理学汇编/文学典/第149卷 > 《明会典》 > 《笺式》

中宫寿旦、正旦、冬至，亲王上笺〈群臣同〉宣德间定。
“伏以天眷圣明，万年盛业。中宫正治，协相洪猷。敬惟
皇后殿下，懋嗣徽音，弘昭令范。仁慈施于宫壸，懿德
著于邦家。是以宗庙尊安而本支蕃衍也。”臣某〈宗室属籍
亲群臣见表〉忻逢寿旦。〈正旦长至〉肃班行而敬拜，祝宝算以齐
天。无任瞻仰激切屏营之至，谨奉笺称贺以闻。
《东宫千秋节正旦冬至亲王上笺》。伏以天眷皇家，茂
隆大本。前星协应，四海归心。敬惟皇太子殿下，天赐
英资，日新圣学。懋德祗承于谟烈，重明翼赞于治平。
是以宗社奠安，臣民咸戴也。臣某奉守藩邦，忻逢诞
辰。〈正旦长至〉仰春宫而称颂，祝寿算于千秋。无任瞻仰激
切屏营之至。谨奉笺称贺以闻。

《东宫千秋节正旦冬至群臣上笺》：“伏以皇天眷佑，景
运弘开。大本益隆，臣民忻戴。敬惟皇太子殿下，宽仁
毓德，敬谨存心，嗣承万世之洪图，寅奉重熙之宝历。
是以贞符协应，万邦永宁也。臣某等职守藩维，忻逢
令旦。”〈正旦长至〉仰望前星，敬祝千秋之寿。无任瞻仰激切
屏营之至。谨奉笺称贺以闻。

以上书写、署名、印封，皆与表同，但易笺文，并红帖，红
绫袱匣。

凡表笺，“洪武间令止作散文，不许循习《四六》旧体。务
要言词典雅，不犯应合回避凶恶字样。仍用朱笔圈
点句读。表用黄纸，笺用红纸为函，外用夹板夹护拜
进并依见行仪式。”又令：进表、笺及一应文字，若有御
名庙讳，合依古“二名不偏讳”，“嫌名不讳。”若有二字相
连者，必须回避。写字之际，不必缺其点画。二十九年，
以天下诸司所进表笺，多务奇巧，词体骈俪，令翰林
院撰庆贺谢恩表笺成式，颁于天下诸司，令如式录
进。正统间奏准凡表笺字画，俱用《洪武正韵》写进。
永乐十年定，凡诸衙门于皇太子之前具启或敬奉
过事件。其本内及行移文书内、止许写“启本”、“敬奉令
旨”、或止云“敬依敬蒙”及“‘启准具启’外”字样。